Merayya Keri Gollivudning Shuhrat xiyobonida o‘z yulduziga ega bo‘ladi

Amerikalik xonanda Merayya Keri Gollivuddagi Shuhrat xiyobonida o‘z ismi yozilgan yulduzga ega bo‘ladi, deya xabar bermoqda Billboard.

Marosim 5-avgust kuni bo‘lib o‘tadi. Unda rejissorlar Li Deniels va Brett Ratner, shuningdek, Epic Records leybli rahbari El Ey Reyd ham qatnashadi. Kerining yulduzi hisob bo‘yicha 2556-sidir.
Keri besh marta “Gremmi” mukofotini qo‘lga kiritgan va boshqa ko‘plab musiqiy sovrinlar egasidir. Plastinka va singllari 200 milliondan ortiq nusxada sotilgan Merayya tijoriy jihatdan tarixdagi eng omadli xonandalardan biri hisoblanadi.
Kerining qo‘shiqlari 18 marta Billboard chartida birinchi bo‘lgan. Ular orasida eng mashhurlari Hero, We Belong Together, Infinity, My All va Without You hisoblanadi. Xonanda shu kungacha 14 ta albom chiqargan bo‘lib, so‘nggisining taqdimoti 2014-yilda bo‘lib o‘tgandi.